SL Uradni list Evropske unije C 148/25

Objava vloge na podlagi člena 6(2) Uredbe (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 148/08)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„ACEITE MONTERRUBIO“

ES št.: ES/0198/15.5.2001

ZOP (X) ZGO ( )

Ta povzetek je informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba države članice:

Naziv: Subdirección General de Sistemas de Calidad Diferenciada — Dirección General de Alimentación — Secretaría General de Agricultura y Alimentación del Ministerio de Agricultura, Pesca y Alimentación de España Naslov: Infanta Isabel, 1 E-28071 Madrid Tel.: 34 91 347 53 94 Telefaks: 34 91 347 54 10 E-naslov: sgcaproagro@mapya.es

2. Vlagatelj:

Naziv — Naslov:

SOCIEDAD COOP. DEL CAMPO LA UNIDAD Ctra. De Castuera, s/n. 06427 Monterrubio de la Serena. Badajoz

RAMONA GARCÍA LÓPEZ. Ctra. De Belalcázar, s/n. 06247. Monterrubio de la Serena. Badajoz

UNIÓN MONTERRUBIANA DEL CAMPO, S.C. LTDA. C/ Purísima, no8. 06247 Monterrubio de la Serena. Badajoz

REY ALIMENTACIÓN, S.L. C/ Pilar, no 104. 06420 Castuera. Badajoz

Sestava: Proizvajalci/predelovalci (X) drugi ( )

3. Vrsta proizvoda:

Skupina 1.5. Olja in maščobe

4. Specifikacija (povzetek zahtev iz člena 4(2))

4.1 Ime: „Aceite Monterrubio“

4.2 Opis: Ekstra deviško oljčno olje, pridobljeno iz plodov oljke (Olea Europaea L.). Za pridobivanje tega olja se v 90 % uporabljata sorti „Cornezuelo“ in „Jabata“ („Picual“), preostanek pa iz sort „Mollar“, „Corniche“, „Pico-limón“, „Morilla“ in „Cornicabra“.

Je zelenkasto-rumene barve, ima visoko stabilnost ter okus po mandljih, je aromatično ter rahlo grenko in pikantno.

Njegove značilnosti so:

Najvišja kislost: 0,5 %

Vlaga: nižja od 0,1 %

Nečistoče: manj od 0,1 %

K270: manj od 0,20

Peroksidi: manj od 20

4.3 Geografsko območje: Geografsko območje pridelave, predelave in pakiranja se nahaja v pokrajini Badajoz, v avtonomni skupnosti Extremadura ter vključuje 16 občin v pokrajinah „La Serena“, „La Siberia“ in „Campiña Sur“.

Predelava poteka na območju pridelave.

4.4 Dokazilo o poreklu: Oljčno olje z zaščiteno označbo porekla „Aceite Monterrubio“ se pridobiva iz oljk, gojenih na oljčnih nasadih ter se, potem ko pride iz stiskalnic olja, vnese v ustrezen register regulativnega organa v skladu s postopkom PC-01: Vloga za vpis v registre priročnika kakovosti.

Olja, ki so dana v promet z zaščiteno označbo porekla „Aceite Monterrubio“ morajo iti skozi proces certifikacije, ki ga izvaja regulativni organ v skladu z notranjimi postopki PC-02: Proces certifikacije proizvoda, PC-03: Ovrednotenje rezultatov in dodelitev certifikata ter PC-04: Ohranitev, umik in preklic certifikata. Kakovost proizvoda, ki mora biti takšna, kot je določena v specifikaciji, se preveri in potrdi skozi navedeni proces.

4.5 Metoda pridobivanja: V pokrajini Serena se povprečno proizvede 1 500 kilogramov na hektar iz 150 oljčnih dreves na hektar.

Tradicionalni način pridobivanja vključuje naslednje metode pridobivanja:

Pridelovanje

Gnojenje

Obrezovanje (ročno in mehansko)

Razmnoževanje s potaknjenci (s herbicidi)

Obiranje (oljke so obrane neposredno z drevesa)

V uporabi sta dva postopka pridobivanja olja:

Prekinjeni ali tradicionalni postopek

Neprekinjeni ali fazni postopek

Prekinjeni postopek poteka takole:

PRESEJAVANJE a UMIVANJE a STISKANJE a EKSTRAKCIJA a PRETOČITEV a SKLADIŠČENJE

OLJČNI NASAD STISKALNICA OLJA

Neprekinjeni postopek poteka takole:

ČIŠČENJEa UMIVANJE a MLETJEa EKSTRAKCIJA a PRETOČITEV a SKLADIŠČENJE PAKIRANJE

STISKALNICA OLJA

Pakiranje olja, zaščitenega z označbo porekla „Aceite Monterrubio“ mora potekati na določenem geografskem območju, kot ga predpiše vlagatelj. To je potrebno za ohranjanje kakovosti in zagotavljanja sledljivosti porekla proizvoda ter nadzora v celotnem procesu do končne certifikacije. Proces je končan, ko je certificiran proizvod v embalaži z oštevilčeno označbo na hrbtni strani, ki zagotavlja kakovost in poreklo proizvoda. Označbo na hrbtni strani izda regulativni organ, ki ima naslednje zadolžitve, določene s poslovnikom, glede:

zemljišča: območje pridelave;

proizvodov: proizvodi, ki so zaščiteni z označbo, ne glede ne stopnjo predelave, skladiščenja, pakiranja, razdeljevanja in trženja proizvodov;

oseb: osebe, imenovane v različnih registrih.

Da se nadzornemu organu zagotovita sledljivost in nadzor nad celotnim procesom in da se zavaruje kakovost zaščitenega proizvoda, mora biti pakiranje opravljeno v geografskem območju, ki je določeno v oddelku C te specifikacije.

4.6 Povezava:

Zgodovinska

Pokrajina La Serena se nahaja v pokrajini Badajoz. Njeno ime in zgodovina sta že stoletja povezana z eno najstarejših ustanov te dežele, kot je bil ceh ovčjerejcev „La Mesta“. V preteklosti je bilo za razdeljevanje zemlje odgovorno plemstvo, ki je imelo v lasti velika posestva. Razdeljevanje zemlje pa je bilo zelo pomembno za razvoj oljčnih nasadov v tej pokrajini. Zemlja je bila razdeljena med ljudi iz različnih mest in ti so začeli s pridelavo oljk tako na manjših kot večjih površinah zemlje.

Prvi pisni vir o oljčnih nasadih in območjih pridelave sega v leto 1791. V svojem delu „Viajes de La Serena“ („Popotovanja po La Sereni“) avtor Antonia Agúndez Fernández, po besedah Monterrubia de la Serena, pripoveduje o številčnosti divjih oljčnih dreves, ki so pripomogla k cepljenju oljčnega drevesa.

Danes je oljka drugi najpomembnejši pridelek v tej pokrajini tako v smislu pridelave kot obdelovalne površine. Oljke pokrivajo 18 000 hektarjev zemlje ter predstavljajo v nekaterih mestih te pokrajine pravo monokulturo.

Naravna

Skupek edinstvenih pokrajinskih lastnosti, ki jih določuje preučevanje zveze med tlemi in organizmi, vključno s človekovo rabo tal ter podnebnih pogojev, odlična harmonija med pridelkom in naravo, prebivalstvo tega območja, visoko razvit socialni in ekonomski položaj ter kultura, ki je s pridelovanjem oljk globoko povezana, so pripomogli k nastanku ZOP „Aceite Monterrubio“. Tako ocenjevalci kot potrošniki cenijo to odlično ekstra deviško oljčno olje

Geografsko območje olja z zaščiteno označbo porekla „Aceite Monterrubio“ se nahaja v skrajno vzhodnem delu spodnje Extremadure, v podnožju hribovja Sierra Morena, področju žlebov in manjših hribov, kjer se končajo oljčni nasadi se začno hrastova drevesa, žitna polja in se nadaljujejo z bogatim nizkim grmičevjem v višjih legah hribovja. Pokrajino ima značilnosti tipičnega mediteranskega območja z milimi zimami in vročimi, suhimi poletji, kjer zaradi nizkih padavin ni mogoča druga vrsta kmetijske dejavnosti.

Sledi natančen opis lastnosti območja, zaradi katerega je olje „Aceite Monterrubio“ temu območju tipično in domorodno.

a) Orografija: Opazni sta dve topografski višini: 1. Penillanura; na nadmorski višini med 300 in 500 m, 2. Sierras; na nadmorski višini od 600 do 800 m. Žita, oljke in vino uspevajo v nižinskih predelih in dolinah. Pašniki, hrastova drevesa in oljčni nasadi se nahajajo na pobočjih; grmičevje, drage kamne in kremenčeva tla pa najdemo na višjih legah in vrhovih.

b) Tla: Oljčne nasade povečini najdemo na ilovnatih tleh, čeprav se v zadnjih letih vedno bolj uporabljajo rahlejša tla. Vrednost pH je kisla do rahlo kisla. Tudi globina je različna, od območij, kjer so vidni skrilavci, do območij, kjer so tla relativno globoka, do 50 cm, ter dobro zadržujejo vodo.

c) Podnebje: Mediteransko, z nekaterimi celinskimi značilnostmi, na katere vpliva bližina Atlantskega oceana. Zime so mile, poletja pa dolga in vroča. Padavine so nižje od 500 mm. Srednja temperatura niha med 16° in 18°, poleti lahko preseže 40 °C.

4.7 Nadzorni organ:

Naziv: Consejo Regulador de la Denominación de Origen „Aceite Monterrubio“ Naslov: C/ Nicanor Guerrero, 9B 06427 Monterrubio de La Serena Badajoz Tel.: 924 61 00 88 Telefaks: 924 61 05 03 E-naslov: —

4.8 Označevanje: Ime zaščitene označbe porekla „Aceite Monterrubio“ in podatki, določeni z veljavno pravno ureditvijo, morajo biti razločno vidni na označbah, na hrbtni strani označb ter zaščitnih označbah pakiranih olj.

Označba mora vsebovati jasno navedbo porekla proizvoda. Označbe, ki lahko na kateri koli način zavedejo potrošnika, niso odobrene; enako niso odobrene označbe, ki jih je regulativni organ že potrdil.

4.9 Nacionalne zahteve:

Nacionalne zahteve Zakon št. 25/1970 z dne 2. decembra 1970, Zakon o vinogradih, vinu in alkoholnih pijačah in njegova Uredba, registrirana z Odlokom 835/1972 z dne 23. marca 1972. Odlok 835/1972 z dne 28. marca, Uredba o zakonu 25/1970. Uredba z dne 25. januarja 1994 o usklajevanju španske zakonodaje z Uredbo Sveta (EGS) št. 2081/1992 o zaščiti geografskih označb in označb porekla za kmetijske proizvode in živila. Kraljevski odlok 1643/1999 z dne 22. oktobra 1999 o določanju postopka za obravnavo vlog za vpis v register Skupnosti za zaščitene označbe porekla in zaščitene geografske označbe.

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.